作者:韓淲
標題:賀新郎
內容:萬事佯休去。漫棲遲、靈山起霧，玉溪流渚。擊楫淒涼千古意，悵怏衣冠南渡。淚暗灑、神州沈處。多少胸中經濟略，氣□□、鬱郁愁金鼓。空自笑，聽雞舞。天關九虎尋無路。嘆都把、生民膏血，尚交胡虜。吳蜀江山無自好，形勢何能盡語。但目盡、東南風土。赤壁樓船應似舊，問子瑜、公瑾今安否。割捨了，對君舉。